Základná škola kniežaťa Pribinu, Andreja Šulgana 1, 94901 Nitra

Nariadenie riaditeľky školy

Nariadenie riaditeľky školy o spôsobe a obsahu vyučovania, o priebežnom a koncoročnom hodnotení žiakov, o žiakoch v zahraničí a žiakoch s IVVP, o postupe žiakov do vyššieho ročníka, o kontrolnej činnosti a o činnosti triednych učiteľov, školského psychológa, sociálneho pedagóga, špeciálneho pedagóga, asistentov učiteľa v čase mimoriadnej situácie, spôsobenej prerušením vyučovania od 13.marca 2020 do odvolania.

Riaditeľka ZŠ kniežaťa Pribinu v Nitre, v zmysle [Usmernenia na hodnotenie žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020](https://www.ucimenadialku.sk/subory/usmernenie-hodnotenie-ziakov-zakladnych-skol.pdf) , aktualizovaná verzia z 20.04.2020, nariaďuje nasledovné postupy a spôsoby práce, ktoré je potrebné uplatňovať v druhom polroku školského roka 2019/2020:

1. **Spôsob a obsah vyučovania**
   1. Počas prerušeného vyučovania je potrebné zabezpečiť **spravodlivosť** pri hodnotení každého žiaka rešpektovaním individuálnych podmienok na domácu prípravu a dištančné vzdelávanie.
   2. Vyučujúci sústredia pozornosť na poskytovanie slovnej spätnej väzby od žiakov. Počas prerušeného vyučovania sa **neodporúča hodnotiť žiakov na základe testov a písomných skúšok**.
   3. V období mimoriadnej situácie je cieľom vyučovania prebrať učivo tak, aby vyučovací proces mohol **pokračovať** v ďalšom školskom roku.
   4. Učitelia školy zabezpečia vyučovanie žiakov školy na diaľku **prostredníctvom elektronickej komunikácie**. Na zadávanie úloh použijú stránku Edupage a ďalšie vhodné elektronické portály, ktoré žiakom alebo rodičom lepšie vyhovujú. Online vyučovanie zrealizujú prostredníctvom aplikácie Microsoft Teams a ďalších aplikácií.
   5. Obsah a množstvo presunutého učiva do ďalšieho šk.roka 2020/21 v jednotlivých ročníkoch a predmetoch prerokujú členovia na zasadnutí PK/MZ v zmysle pokynov ŠPÚ: **Usmernenie k obsahu a organizácii vzdelávania žiakov základných škôl počas mimoriadneho prerušenia školského vyučovania v školách v školskom roku 2019/2020** z 28.4.2020**.**
   6. Vedúci PK/MZ po prerokovaní so svojimi členmi svoj postup hodnotenia

zjednotia a spoločne nastavia, postup však musí rešpektovať ustanovenia tohto nariadenia. Jednotlivé PK/MZ spíšu zápisnicu a odovzdajú nadriadenému zástupcovi RŠ. Zápisnica musí obsahovať spôsob hodnotenia, spôsob úpravy TPU, koordináciu úpravy TPU v ročníku a predmete, a ďalšie opatrenia, na ktorých sa členovia PK/MZ dohodli.

1. **Priebežné a koncoročné hodnotenie žiakov**
   1. Priebežné hodnotenie sa počas prerušeného vyučovania v škole **nerealizuje formou klasifikácie.** Pri priebežnom aj záverečnom hodnotení je potrebné prihliadať predovšetkým na osobitosti, možnosti a individuálne podmienky na domácu prípravu počas prerušeného vyučovania v škole.
   2. V druhom polroku šk. roka 2019/ 2020 sa hodnotenie uskutočňuje špecifickým spôsobom, **neprebiehajú klasifikačné pedagogické rady** ani **trištvrteročné hodnotenie.**
   3. V tomto polroku sa nepíšu **žiadne predpísané kontrolné práce** a **neuplatňuje sa**

**predpísaný počet známok** v jednotlivých predmetoch.

* 1. Bez ohľadu na to, či sa do júna nastúpi do školy, žiaci **dostanú k 30.6. 2020 vysvedčenie** za školský rok 2019/20.
  2. Žiakom, ktorí v poslednom polroku neprejavili záujem o vyučovanie, nezúčastňovali sa online vyučovania a nevypracovávali zadávané úlohy bez zjavného dôvodu, vyučujúci môže **navrhnúť komisionálne preskúšanie.**
  3. Pri koncoročnom hodnotení sa **nebude uplatňovať známka „nedostatočný“.**
  4. Ako **podklad pre koncoročné hodnotenie** žiakov sa môžu využívať najmä doteraz dosiahnuté výsledky na vyučovaní v prvom polroku a dosiahnuté výsledky počas prerušeného vyučovania, napr.: projekty, domáce úlohy, pracovné listy, výrobky a práce žiakov, tematické spracované video žiaka, prezentácie na rôzne témy a pod.
  5. Učiteľovi sa odporúča ako podklad na koncoročné hodnotenie

využiť žiacke portfólio, treba však prihliadať, že v domácom prostredí žiak nemusí mať takú možnosť koncentrácie ako v škole, ale aj na skutočnosť či žiak vypracovával zadania samostatne. Pri koncoročnom hodnotení treba, aby učiteľ využil aktivitu žiaka, jeho záujem, snahu zlepšovať sa a sebahodnotenie žiaka.

1. **Zásady hodnotenia**
   1. Pri priebežnom hodnotení žiakov bude učiteľ uplatňovať motiváciu, bude k žiakom pristupovať individuálne a bude ich nabádať k sebahodnoteniu.
   2. Ku koncoročnému hodnoteniu bude učiteľ pristupovať pozitívne a objektívne.
   3. V prípade, že MŠVaV vydá do konca šk.roka 2019/20 nové usmernenie k hodnoteniu žiakov, vyučujúci sa budú riadiť ním.
2. **Hodnotenie známkou, slovné hodnotenie a hodnotenie absolvoval**
3. Koncoročné hodnotenie väčšiny predmetov bude **slovným hodnotením a absolvoval**.

**1.stupeň 1. – 4.ročník**

1. Na prvom stupni sa v čase mimoriadnej situácie priebežné aj koncoročné hodnotenie realizuje formou **slovného hodnotenia,** vysvedčenie so slovným hodnotením sa doplní slovným popisom v zmysle **Metodického pokynu 22/2011**.

**Slovné hodnotenie bude vyjadrené tromi stupňami:**

* Dosiahol veľmi dobré výsledky
* Dosiahol dobré výsledky
* Dosiahol uspokojivé výsledky

**2.stupeň 5. – 9.ročník**

1. Podmienky v čase prerušeného vyučovania neumožňujú naplniť kvalitnou plnohodnotnou realizáciou ciele predmetov **hudobná výchova, výtvarná výchova, etická výchova, náboženská výchova,** sa nebudú na vysvedčení hodnotiť známkou, do príslušnej rubriky v katalógovom liste aj na vysvedčení sa napíše slovo **,,absolvoval(a)".**
2. V tomto polroku a v záverečnom hodnotení sa ani predmety **telesná a športová výchova, občianska náuka, technika a informatika nebudú hodnotiť známkou,** do príslušnej rubriky v katalógu aj na vysvedčení sa napíše slovo **,,absolvoval(a)".**
3. **Slovné hodnotenie** sa bude uplatňovať v predmetoch: **Slovenský jazyk a literatúra, Anglický jazyk, Nemecký jazyk, Španielsky jazyk, Matematika, Fyzika, Chémia, Biológia, Dejepis, Geografia.**

**Slovné hodnotenie bude vyjadrené tromi stupňami:**

* Dosiahol veľmi dobré výsledky
* Dosiahol dobré výsledky
* Dosiahol uspokojivé výsledky

1. **Koncoročné hodnotenie**
2. **Žiaci v zahraničí a žiaci s IVVP**
   1. V období mimoriadnej situácie žiaci, ktorí sa kvôli pandémii koronavírusu vracajú zo zahraničia predčasne, **budú hodnotení** za druhý polrok z jednotlivých predmetov **rovnako ako ostatní žiaci a nevykonávajú žiadne komisionálne skúšky**.
   2. Žiaci s IVVP ktorý môžu počas vyučovania využívať pomoc asistentiek učiteľa, resp. špeciálneho pedagóga, pokračujú v rovnakom vyučovaní doma s pomocou asistentiek aj počas mimoriadnej situácie.
   3. V období mimoriadnej situácie, žiaci, ktorí majú **individuálny vzdelávací program**, budú hodnotení za druhý polrok z jednotlivých predmetov rovnako ako ostatní žiaci a nevykonávajú žiadne komisionálne skúšky.
3. **Postup žiakov do vyššieho ročníka**
   1. V období mimoriadnej situácie **nemôže byť žiak** zo žiadneho klasifikovaného predmetu **hodnotený stupňom nedostatočný**, t. j. každý žiak postúpi do vyššieho ročníka.
   2. V prípade, že žiak z objektívnych príčin **nemá možnosť štúdia prostredníctvom internetu** a digitálnych technológií, je povinný kontaktovať triedneho učiteľa, resp. riaditeľa školy .
   3. Avšak v prípade, že by sa **žiak nezúčastňoval vyučovacích aktivít,** nespolupracoval s učiteľom a neodovzdával jednotlivé zadania, bude on, resp. jeho **zákonný zástupca upovedomený**, že v prípade, že nepríde k náprave, z daného predmetu môže byť žiak neklasifikovaný a riaditeľ školy určí **komisionálne preskúšanie, ktoré sa uskutoční do 31.8. 2020.**
4. **Kontrolná činnosť**
   1. Kontrolná činnosť nemá klasickú formu, ale ide o komunikáciu s učiteľom alebo o

spätnú väzbu od žiakov a pod.

* 1. Žiaci sú povinní dodržiavať ustanovenia školského poriadku tak, ako počas bežného vyučovania. Výchovné problémy súvisiace s vyučovaním, budú riešené v zmysle školského poriadku (napr. odpisovanie, natáčanie pedagóga, odovzdávanie cudzích úloh apod.)

1. **Činnosť triednych učiteľov, výchovného poradcu, školského psychológa, sociálneho pedagóga, špeciálneho pedagóga, asistentky**
   1. Triedny učiteľ **nemusí uskutočňovať tzv. triednické hodiny**, ale môže žiakov oslovovať a monitorovať individuálne, v prípade potreby organizuje žiakov triedy a poskytuje im informácie.
   2. Školský psychológ, sociálny pedagóg, špeciálny pedagóg, asistentky učiteľa budú k dispozícii všetkým žiakom a prostredníctvom elektronickej komunikácie im bude na dennej báze v prípade potreby poskytované poradenstvo.**Je mimoriadne dôležité, aby sa mali žiaci na koho obrátiť v prípade problémov v domácom prostredí.**
2. **Záverečné ustanovenia**
   1. **O spôsobe hodnotenia jednotlivých vyučovacích predmetov** rozhodne v čase mimoriadnej situácie **riaditeľ školy**, po prerokovaní s pedagogickou radou elektronicky per rollam, v súlade s vyššie uvedenými bodmi.

Z: riaditeľka školy

* 1. **Po ukončení mimoriadnej situácie** škola následne vypracuje stručnú správu o priebehu výučby a hodnotenia na základe zápisníc z predmetových komisií a metodických združení priloží ju ako prílohu k školskému vzdelávaciemu programu.

Z: vedúci PK/MZ a vedenie školy

* 1. S textom nariadenia, resp. jeho vybranými časťami budú prostredníctvom EDUpage oboznámení **aj žiaci a ich zákonní zástupcovia**.

Z: vedenie školy

Nitra, 23. apríl 2020

Mgr. Iveta Miková

riaditeľka školy